Berlingske Tidende, 1782-12-27
London, den 6te December. J Gaar aabnede Kongen Parlementet med følgende Tale: Mylords og Ædle, Siden Slutningen af sidste Parlements Forsamling har jeg opofret den Omsorg og Opmærksomhed, som de offentlige Anliggenders vigtige og critiske Omstændigheder udfordre, al min Tiid. Jeg har ikke forsømt, at udstæde nødvendige Ordrer, som forbyde en videre Fortsættelse af den offensive Krig paa det faste Land i Amerika, i det jeg med Kraft og Eftertryk har fulgt det, som jeg holdt for mit Parlements og mit Folks Meening, og hvortil min egen Tilbøyelighed bestandig har trukket mig. Mit hele Øyemærke og alle mine Bestræbelser have gaaet ud paa at erholde saavel i Europa som i Nordamerika en fuldkommen og hiertelig Forsoning med disse Colonier. - Og da jeg til disse Hensigters Opnaaelse fandt det for uundgaaeligt, har jeg ikke taget i Betænkning at bruge den mig tilkommende fulde Magt, og tilbyde, at jeg ved en Artikel i Freds=Tractaten vilde erklære dem for frie og uafhængige Stater. De Artikler ere herpaa for i Veyen blevne udkastede, som skulle have Sta naar der bliver sluttet en fuldkommen Freed med det Franske af. - Ved at bevilge sammes Adskillelse fra dette Kongeriges Krone, har jeg altsaa tillige opofret mit Folks Ønske og Tænkemaade min hele egen Jnteresse. Det er min ydmyge og alvorlige Bøn til Gud den Almægtige, at Storbrittannien aldrig maae føle de ulykkelige Følger, som kunne flyde af en saa stor Deels Fraskillelse fra Kongeriget, og at Amerika maae blive befriet fra alle de Ulykker, som forhen har overbeviist Moderlandet om, hvor nødvendig et Monarchie er for en retmæssig Friheds Nydelse. Eens Gudstieneste, Sprog, Jnteresse og Tilbøyeligheder skulle, som jeg haaber, bestandig blive et fast og vedvarende Forenings-Baand imellem begge Landene, og til denne Hensigts Opnaaelse skal der paa min Side hverken mangle Opmærksomhed eller Tilbøyelighed. - Jmedens jeg paa det omhyggeligste har holdt mig fra alle angribende KrigsOperationer imod Amerikanerne, har jeg med saa megen Eftertryk vendt min hele Land= og Søemagt imod de andre med mig i Krig værende Magter, som disses Forfatning og Feldttoget Begyndelse tilled. Jeg er overbeviist om, at De, Mylord og Ædle, skulle indsee de Fordeele, som ville flyde af den fornemste Handelsgreens forskaffede Sikkerhed. De have ved og med Fornøyelse lagt Merke til, hvor tapper Gouverneuren og Garnisonen i Gibraltar har forsvaret sig, og hvorledes min Flode, efter at den havde opnaaet Øyemærket af sin Bestemmelse, har tilbudet den forenede Spanske og Franske Magt en Trefning paa deres egne Kyster, medens mit Kongerige var fuldkommen sikkert og dets indvortes Roe uforstyrret. Denne respectable Forfatning tilskriver jeg næst det guddommelige Forsyn allene den fuldkomne Fortroelighed, som hersker imellem mig og mit Folk, og den Bereedvillighed, som mine Undersaatter i min Stad London, og i andre Dele af mit Kongerige, have viist i at bidrage med Standhaftighed alt mueligt til et almindeligt Forsvar, da imidlertid nogle enkelte Personer have aflagt Beviis paa saadan en Tænkemaade, som gjøre dem og deres Fædreneland Ære. Da jeg nu ved de stærkeste Beviser har lagt den hele Verden, for Øyne mit Folkes udmærkte Mod og Tapperhed; saa har jeg ikke holdt det for at være under min Værdighed, men troet at jeg var saa modige og tappre Undersaatteres Liv og Eiendomme skyldig, at vise mig selv paa min Side beredvillig til at indgaae billige og anstændige Fredsbetingelser med alle Magter, som føre Krig imod mig. - Jeg har den Fornøyelse at melde dem, at Underhandlingerne detsangaaende have havt merkelig Fremgang, og om Udfaldet paa samme skal De, saasnart de sluttes, blive underrettede. Jeg har Aar sage til at troe og haabe, at jeg inden en kort Tid skal kunde bekiendtgiøre Dem, at disse Underhandlinger har frembragt en Freed, som De skulle finde Grunde til at billige. - Jmidlertid sætter jeg den faste Fortroelighed til mit Parlements Viished og mit Folkes Mod, at, ifald en uformodentlig Forandring i mine Fienders nærværende Tænkemaade skulde giøre mit faste Haab til intet, de da skulle billige de Anstalter som jeg har fundet for got at giøre, for at være færdig til med alle Kræfter at fortsætte Krigen. - Det øvrige af Hs. Storbritanniske Majestæts Tale angaaer Rigets Finantsvæsen, Kornmangelens Afhielpning og Misgierningers Hemmelse, hvilket for Rummets Skyld ikke kan anføres ordlydende.